Выбары ў мясцовыя Саветы дэпутатаў Беларусі (2024)

Выбары ў мясцовыя Саветы дэпутатаў Беларусі 29-га склікання запланаваны да правядзення ў Рэспубліцы Беларусь на 25 лютага 2024 годаАдзіны дзень галасавання ў Беларусі адбудзецца 25 лютага 2024 года.

 Перадгісторыя 
Паводле змененага праз рэферэндум 2022 года артыкула 67 Канстытуцыі Рэспублікі Беларусь, «выбары дэпутатаў з’яўляюцца прамымі: дэпутаты выбіраюцца грамадзянамі непасрэдна», а самі выбары «праводзяцца ў адзіны дзень галасавання ў апошнюю нядзелю лютага»Канстытуцыя 1994 года (са змяненнямі і дапаўненнямі, прынятымі на рэспубліканскіх рэферэндумах 24 лістапада 1996 г., 17 кастрычніка 2004 г. і 27 лютага 2022 г.).

 Умовы правядзення 
У сувязі з увядзеннем адзінага дня галасавання не будуць утварацца акруговыя і раённыя ў г. Мінску камісіі па выбарах дэпутатаў абласных Саветаў дэпутатаў і Мінгарсавета. Іх функцыі перададзены 110 акруговым камісіям па выбарах дэпутатаў Палаты прадстаўнікоў. Пры гэтым межы выбарчых акруг па выбарах у абласныя Саветы дэпутатаў і Мінгарсавет увойдуць у акругі па выбарах у Палату прадстаўнікоў, не перасякаючы іх межИзменения в Избирательный кодекс.

Уведзены дадатковыя патрабаванні да кандыдатаў у дэпутаты (ім забараняецца мець грамадзянства (падданства) іншай дзяржавы і (або) дакументы замежных дзяржаў, якія даюць правы на льготы і перавагі ў сувязі з палітычнымі, рэлігійнымі поглядамі або нацыянальнай прыналежнасцю. Акрамя таго, кандыдатамі ў дэпутаты мясцовых Саветаў дэпутатаў не могуць быць вылучаны грамадзяне, якія маюць нязнятую або непагашаную судзімасць.

У выбарах дэпутатаў мясцовых Саветаў дэпутатаў маюць права ўдзельнічаць грамадзяне Рэспублікі Беларусь і грамадзяне Расійскай Федэрацыі, якія пастаянна пражываюць у Рэспубліцы Беларусь.

 Крыніцы 

Катэгорыя:Выбары ў Беларусі
Катэгорыя:Выбары 2024 года
2024
Катэгорыя:Люты 2024 года
Катэгорыя:2024 год у Беларусі